84/419/ETY: Komission päätös, tehty 19 päivänä heinäkuuta 1984, nautojen kantakirjaan merkitsemisen perusteista



Virallinen lehti nro L 237 , 05/09/1984 s. 0011 - 0012

Suomenk. erityispainos Alue 3 Nide 18 s. 0029

Espanjank. erityispainos: Luku 03 Nide 32 s. 0070

Ruotsink. erityispainos Alue 3 Nide 18 s. 0029

Portugalink. erityispainos: Luku 03 Nide 32 s. 0070



KOMISSION PÄÄTÖS, tehty 19 päivänä heinäkuuta 1984, nautojen kantakirjaan merkitsemisen perusteista (84/419/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon puhdasrotuisista jalostusnaudoista 25 päivänä heinäkuuta 1977 annetun neuvoston direktiivin 77/504/ETY(), sellaisena kuin se on viimeksi muutettuna Kreikan liittymisasiakirjalla, ja erityisesti sen 6 artiklan 1 kohdan neljännen luetelmakohdan, sekä katsoo, että direktiivin 77/504/ETY 6 artiklan 1 kohdan neljännen luetelmakohdan mukaan komission tehtävänä on päättää nautojen kantakirjaan merkitsemistä koskevista yhdenmukaisista perusteista direktiivin 8 artiklassa säädetyn menettelyn mukaisesti, kaikissa jäsenvaltioissa, tällä hetkellä Kreikkaa lukuun ottamatta, jalostajien järjestöt tai yhdistykset pitävät tai perustavat kantakirjoja, sen vuoksi on tarpeen määrittää perusteet nautojen kantakirjaan merkitsemiselle, ennen kantakirjaan merkitsemistä on polveutumista ja yksilöintiä koskevat tarkat edellytykset oltava täytettyinä, kantakirjan jakamisessa eri jaksoihin ja luokkiin olisi otettava huomioon se, etteivät tietyntyyppiset eläimet jää kantakirjasta pois, ja tässä päätöksessä määrätyt toimenpiteet ovat pysyvän kotieläinjalostusta käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Ollakseen merkittävissä rotunsa kantakirjan pääjaksoon eläimen on: P polveuduttava vanhemmista ja isovanhemmista, jotka on merkitty kyseisen saman rodun kantakirjaan, P oltava yksilöity syntyessään kantakirjan määräysten mukaisesti, P polveuduttava kantakirjan sääntöjen mukaisesti. 2 artikla Kantakirjan pääjakso voidaan jakaa useisiin luokkiin eläinten arvon mukaan; vain naudat, jotka täyttävät 1 artiklassa määrätyt perusteet, voidaan merkitä yhteen kyseisistä luokista. 3 artikla 1. Kantakirjaa pitävä jalostajien järjestö tai yhdistys voi päättää, että naaras, joka ei ole 1 artiklassa määrättyjen perusteiden mukainen, voidaan merkitä kyseisen kantakirjan lisäjaksoon. Tämän naaraan on oltava seuraavien vaatimusten mukainen: P oltava yksilöity kantakirjan määräysten mukaisesti, P katsottava vastaavan rotustandardeja, P täytettävä kantakirjan säännöissä asetetut vähimmäistuotoksia koskevat vaatimukset. 2. Edellä 1 kohdan toisessa ja kolmannessa luetelmakohdassa mainitut vaatimukset voivat olla eriytetyt sen mukaan, kuuluuko naaraseläin rotuun, vaikka sillä ei ole tunnettua alkuperää tai se on saatu kantakirjaa pitävän jalostajien järjestön tai yhdistyksen hyväksymästä risteytysohjelmasta. 4 artikla Naaras, jonka emä ja emänemä on merkitty kantakirjan lisäjaksoon 3 artiklan 1 kohdassa määrätyllä tavalla ja jonka isä, isänisä ja emänisä on merkitty kantakirjan pääjaksoon 1 artiklassa säädettyjen perusteiden mukaisesti, katsotaan puhdasrotuiseksi naaraaksi ja merkitään kantakirjan pääjaksoon 1 artiklan mukaisesti. 5 artikla Jos kirjan pääjaksossa on useita luokkia, toisesta jäsenvaltiosta oleva eläin merkitään siihen kirjan luokkaan, jonka perusteet se täyttää. 6 artikla Tämä päätös on osoitettu kaikille jäsenvaltioille. Tehty Brysselissä 19 päivänä heinäkuuta 1984. Komission puolesta Poul DALSAGER Komission jäsen () EYVL N:o L 206, 12.8.1977, s. 8